Brann tok sin første hjemmeseier på tre forsøk i kampen mot Lillestrøm 30. april. Bortelagets Vidar Riseth fikk to gule kort på to minutter, begge ganger for å hindre Erik Huseklepp, og ble dermed utvist. David Nielsen scoret sitt tredje mål for sesongen på overtid i 1. omgang, etter innlegg av Erik Huseklepp. Huseklepp la selv på til 2-0 seks minutter ut i 2. omgang, før Bjørn Helge Riise reduserte til 2-1. Petter Vaagan Moen avgjorde kampen etter 72 minutter med en chip over LSK-keeper André Hansen.